**LOUNGE BY LEXUS: PRÉMIUM RELAXÁCIÓS ÉS ÉLMÉNYTÉR BRÜSSZEL REPTERÉN**

**Az elmúlt években a világ vezető** [**környezetbarát prémium hibrid elektromos**](https://www.lexus.hu/hybrid-2/#introduction) **autógyártójából valódi életmód márkává avanzsáló Lexus különleges, exkluzív business lounge-ot nyitott az Európa Unió fővárosa, Brüsszel repterén. Az alábbiakban végigjárjuk a Brussels Airlines légitársaság „THE LOFT” business-várójában kiépített, a nemzetközi utazók pihenésének szentelt, a luxus legmagasabb szintjét képviselő, nem mindennapi gasztokalandokkal is csábító relaxációs és élményteret, amelynek minden négyzetcentiméterét átjárja az ’omotenashi’…a hagyományos japán vendégszeretet.**

A brüsszeli repülőtéren található LOUNGE by Lexus olyan innovatív tér, mely nem csupán egy a sok üzlethelyiség közül, amelyek előtt az utazók sietősen elhaladnak. Ez a hely sokkal inkább egy lenyűgöző bemutatóterem, ahol a globális luxus életstílus márka, a [Lexus](http://www.lexus.hu/) tevékenységei és eredményei tekinthetők meg. Mégpedig úgy, hogy a látogatók közben a legmagasabb színvonalú, tradicionális japán vendégszeretetet, az omotenashi-t élvezhetik. A kortárs Lexus-dizájn szerint kialakított tér világszínvonalú fürdő- és wellness-részleggel várja a látogatókat, akik a csúcsminőségű Mark Levinson prémium audioberendezéssel felszerelt zeneszobában is pihenhetnek, és tapasztalhatják a Lexus elkötelezettségét az ügyfelek legmagasabb színvonalú kiszolgálása iránt.

**Dizájn és szaktudás**

A LOUNGE by Lexus 700 m2 -es területén 175 vendég foglalhat helyet. A csarnok egy központi részből, egy bárból, egy nyugodtabb felső részből és egy munkaállomásokkal kiépített csendes zónából áll. Ezt egészíti ki egy, a márkával kapcsolatos terület, ahol a látogatók információkat szerezhetnek a Lexus dizájnjáról, jellemzőiről és a takumi szaktudásról. Ugyanitt tárlókat böngészhetnek végig, melyek tartalma a Lexus egyre növekvő számú aktivitásait és innovációit mutatja be. Az (omotenashi fejezetben részletesen leírt) fürdőrészhez nyugágyak, személyes zuhanyzók, fürdő- és masszázsszobák, valamint egy Mark Levinson csúcsminőségű audioberendezéssel kiépített első osztályú zeneszoba tartoznak. A födém magassága, a megvilágítás, a bútorozás és a színek is az adott terület funkciójától függően változnak, és teremtenek különböző hangulatokat.

**A Lexus L-finesse megtestesülése**

A LOUNGE by Lexus terület kialakítását a Lexus L-finesse dizájn-alapelvei ihlették. Ez a styling-filozófia magába foglalja, adaptálja és visszatükrözi a márka elkötelezettségét a dizájn, a technológia, a precizitás és a szaktudás iránt. Az L-finesse három alapértéket sugall:

* Észrevétlen törődés: az omotenashihoz – a japán vendéglátás szelleméhez – hűen a Lexus nemcsak egyszerűen eleget tesz az ügyfelek kívánságainak és vágyainak, hanem folyamatosan előre látja azokat, és így még lenyűgözőbb élményt nyújt.
* Mélyreható egyszerűség: bármit is készít a Lexus, annak használata és látványa is ösztönösen élvezetes élmény. Minden felesleges bonyolultságot el kell hagyni, mert így lehet az élményekben tömény, őszinte érzelmeket kiváltani.
* Izgalmas elegancia: a Lexus-dizájn nem csak a tekintetek rabul ejtésére, hanem a figyelem felkeltésére és fenntartására is képes. Minél tovább nézzük, annál inkább lenyűgöz. Ezt a Lexus formatervezői „vizuális utazásnak” nevezik.

A LOUNGE by Lexus kontextusában a Lexus európai kereskedőinek megjelenésében is felfedezhető az L-finesse. Ennek elemei olyan vizuális utazást generálnak, melynek során a nagy felületek mesteri részletekbe fordulnak át, megváltoztatva a léptékeket. Az eredmény pedig egy elegáns nyugalommal kombinált, merész vizuális megjelenés. Az L-finesse egyik jó példája az egyedi kialakítású bár. Felülete matt fehér márvány, a rejtett világítást fényes fehér elemekkel kombinálták, melyeknek formájában lekerekített sarkok és éles szögek váltakoznak. Az asztalok megjelenése hasonló: lapjuk fehér üveg, lábuk eloxált alumíniumból készült. A tökéletes megjelenés érdekében a kábelezés és a funkcionális részletek rejtettek.

**Jellegzetes ’hűtőrács’ homlokzat**

A LOUNGE by Lexus homlokzata finom, mégis egyértelmű utalás a Lexus-modellek védjegyévé vált orsó formájú hűtőrácsra. Anyaga gazdagon színezett bambusz, amit a Lexus-utasterek díszítéséhez is használnak. Az orsó formájú hűtőrács először a Lexus LFA szupersportkocsi formatervének egyik eleme volt, majd 2012-ben, a GS limuzinon jelent meg először. Formáját mindig az adott modell karakterének megfelelően interpretálták, így ugyanúgy megtalálható az RX és NX SUV-ken, az LC és RC F sportkupékon, valamint az IS és LS luxuslimuzinokon. Modelltől függően változhat az alsó és felső rész mérete és aránya, a középvonal pozíciója, és a rácsozat mintája, ami új meg új vizuális feszültséget teremt. A keret és a rácsozat anyaga és színe is az adott jármű sajátos karakteréhez illeszkedik. A hűtőrács kiváló példája annak, hogyan fejlődött a Lexus dizájnja az eleganciára összpontosító felfogásból egy jellegzetesebb, éles vonalvezetésű irányba, melyből mindenkinek azonnal a Lexus márka jut az eszébe.

**Take a Line for a Walk székek Alfredo Häberlitől**

A LOUNGE by Lexus bútorai a kényelem és a kiemelkedő dizájn kombinációját kínálják. Kulcsfontosságú elemei a „Take a Line for a Walk” székek, melyeket Alfredo Häberli tervezett, és az olasz luxusbútor gyártónál, a Morosonál készültek. A székek formáját és nevét a huszadik századi művész, Paul Klee egyik híres mondata inspirálta, mely így hangzik: “Drawing is like taking a line for a walk.” Szabad fordításban ez annyit jelent, hogy a rajzolás nem más, mint egy vonal szabadon engedése. A svájci-argentin származású Häberli ezt így magyarázza: *„A dizájn kezdete a gyors prototípus elkészítése volt. Akkoriban éppen Paul Klee-ről olvastam, aki azt mondta, hogy a rajzolás olyan, mintha szabadjára engednénk egy vonalat. Ez a kifejezés vezetett rá engem a végső témára, hogy könnyed szerkezettel tervezzem meg a széket, melynek hatalmas szárnyai vannak.”*

A Take a Line for a Walk modern, különlegesen kényelmes bergère stílusú szék, melynek karcsú, férfias formája van. A karfa és a lábtámasz belső fémvázzal megerősített, hideghabosított poliuretánból készült. Az alap festett acél, a láb párnázása pedig PVC-ből készült.

**Lexus ’mesélő’ tárolók**

A Lexus Lounge márkaélmény részeként két, úgynevezett ’mesélő’ vitrinbe gyűjtötték össze azokat a tárgyakat, képeket és könyveket, melyek a Lexus márkát különböző megközelítésben láttatják, legyen szó akár a csúcstechnológiáról, akár a motorsportban elért sikerekről. A felső részben két nyitott tárló található, melyekben a dizájn, a Takumi szaktudás, technológia és működés szerint csoportosították a témákat. A Takumi- és a dizájn-tárló különböző formaterveket, a Lexus Design Award alkotásait és egy origami-macskát tartalmaz. Ez utóbbi hajtogatása kötelező feladat a Lexus Takumi mesterei számára, akik így tanulnak meg az idővel versenyezni, és a nem domináns kezüket is használni. Ezen kívül dizájn, művészeti, életstílus és utazási témájú könyvek találhatók itt. A technológia és működés témájú tárló különböző projekteket mutat be, például az LFA szupersportkocsit, a légdeszkát (Hoverboard), egy sport yacht tanulmányt és a „Valerian és az ezer bolygó városa” című sci-fi film számára készült Skyjet járművet. Itt látható még a cég versenysport-tevékenysége is, valamint számos könyv a technológia, a sport, az űrkutatás és hasonló tárgykörök témájában.

**A Lexus alkatrész fal**

Az alkatrész fal a hely egyik látványos jellegzetessége, ami kizárólag Lexus járművekben használt alkatrészekből áll. Ezeket művészi kompozícióba állították össze, és egységesen fehérre festették őket. Az alkatrészfal ötlete a tokiói INTERSECT-ből, a Lexus luxus brand teréből származik, melynek ötletgazdája Masamichi Katayama, a Wonderwall Inc. belsőépítészeti cég vezetője. Katayama így magyarázza ötletét: „*Azt akartam, hogy a pihenőhely egy olyan térré alakuljon át, ahol a Lexus márka érdekességeit is fel lehet fedezni.”*

Az installáció több tucat alkatrészből és részegységből áll, melyeknek tömege több mint egy tonna. Van köztük karosszériaelem, hűtőrács, kipufogó és kerék is. Installációba rendezésük a művészet és a mérnöki tudomány fúziója, amely a Lexus járművekben használt szaktudás és fejlett technológia előtt tiszteleg.

**Innováció, inspiráció és ötletgazdagság a Lexus Design Award révén**

A Lexus hisz abban, hogy a dizájn jobb hellyé teszi a világot; a LOUNGE by Lexus pedig kiállítóteremként szolgál majd az évente megrendezett rangos [Lexus Design Award](https://www.lexus-int.com/lexus-design-award?p=top) legjobb és leginnovatívabb résztvevői számára. Ez a nemzetközi kezdeményezés a formatervező tehetségek bátorítására és támogatására született. A formatervezőknek minden évben az a feladata, hogy egy bizonyos központi téma és a Lexus saját formatervezési elveinek figyelembe vételével fejlesszenek ki ötleteket. A sok száz jelentkező közül egy nemzetközi zsűri választ ki tizenkét döntőst. Az ő munkájukat az évente megrendezett Milánói Dizájn Hét Lexus-részlegén is bemutatják. Ebből a csapatból négyen kapnak arra lehetőséget, hogy pénzügyi segítséggel és a világ vezető dizájnereinek támogatásával és mentorálásával prototípust fejleszthessenek koncepciójukból. Ebből a négyesből kerül ki aztán a nagydíj győztese. A kiállított dolgok között szerepel a 2016-os nagydíj-díjnyertes Képlékeny Agar. Ennek készítője az AMAM formatervező csoport, amelynek tagjai Kosuke Araki, Noriaki Maetani és Akira Muraoka. Termékük az agar, egy tengeri algából készült anyag, ami a kőolaj-alapú műanyag csomagolóanyagok alternatívájaként természetes és környezetbarát csomagolóanyaggá dolgozható fel. Az Instamp egy olyan szilikon pecsét, amely a nyugati ABC elemeit jeleníti meg. Képe azonban nem azonos, a szögtől és a nyomás erejétől függően más-más hatást lehet elérni vele, hasonlóképpen a kelet-ázsiai kalligráfiában használatos ecsetvonásokhoz. A japán formatervező Yuzo Azu által kitalált Instamp döntős volt a 215-ös Lexus Design Award versenyen. A több ezer résztvevő széles körű inspirációjának jó példája a Dada, a természetes anyagokból készült építőkockákat, kötőelemeket és szalagokat tartalmazó játék, amellyel a gyerekek felfedezhetik kreatív képzelőerejüket. A Dada tervezője a koreai Myungsik Jang, aki döntős lett a 2016-os Lexus Design Award versenyen. Mentorai Lyndon Neri és Rossana Hu voltak a sanghaji Hu Design and Research Group-tól. Kuniko Maeda (2017 Lexus Dizájn Díj döntős) papírhulladékot hasznosít, ebből készítve komplikált mintázatú 3D struktúrákat. Ezeket befesti és átszabja, teljesen új megjelenéssel ruházva fel őket. A Papír Tájkép kialakításánál használt folyamatok segítségével a hulladék újra felhasználhatóvá válik, mégpedig a hagyományos technikák és a digitális technológia használatának kombinálásával. Az Origami Porcelán, amit Hitomi Igarashi készített 2013-ban, egy új, papíros öntési technológiával vékonyabb kerámiák elkészítését teszi lehetővé és így több, szabad formájú alakzat készíthető. A Világóra (2012, Masafumi Ishikawa és Hitomi Ishikawa, USA) egy egyszerű koncepció, amely 12 világváros idejét mutatja. A váz egy dodecagon (tizenkétszög) alakzat, melynek minden oldala egy másik helyszínt jelképez. A ház forgatásával az egymutatós óra mutatója a helyén marad, így a helyi idő egy pillantással leolvasható.

**Iris lámpák**

A bár részleg felett speciális alakzatban elrendezett, áttetsző világítótestek között Iris kristálygolyó lámpák is függnek, melyeket Sebastian Scherer készített a 2014-es Lexus Design Award pályaműveként. A berlini Scherer inspirációjául a szappanbuborékokat fújó gyerekek szolgáltak, és a művész ezeket az érdekesen csillogó, lebegő testeket próbálta megformálni. Két évvel munkája megkezdése után felvette a kapcsolatot egy német céggel, amelyik üvegfelületek színjátszós bevonatolására specializálódott. Az ő technológiájukat kellett a gömbölyű formára alkalmazni, és ezzel valami egészen új dolgot létrehozni. Ennek a munkának az eredménye az Iris lámpa. Minden gömb kézzel fúvott kristályból készül, amit alkoholos oldatba mártanak a megmunkálás előtt. Az eredmény egy olyan bevonat, amely minden szögből másféle színben csillog. Fényforrásul egy OLED szolgál, aminek foglalata olyan vékony, hogy nem befolyásolja a lámpa megjelenését.

**Inaho lámpák**

A lounge közepén álló fény-installáció a japán Tangent stúdió munkatársainak, Hideki Yoshimotonak és Yoshinaka Ononak a munkája, akik a 2013-as Lexus Design Award döntőjének nyertesei voltak. Ezeknek a szabadon álló lámpáknak az izzói rizskévékhez hasonlítanak, amit japánul inahonak hívnak. Ezek a lámpák a rizsföldek ringását imitálva aranyló fénnyel világítanak, és a látogatók közeledésére feléjük hajolnak. A szárakban művi izomszálak bújnak meg, melyeket elektromosság vezérel. Amikor valaki a lámpa felé közelít, a szenzorok jelet adnak egy mikro-kontrollernek, ami ritmusosan összehúzza az izomszálakat, és a szárak hajladozni kezdenek. Mivel a szárak elasztikus szénszálas csövecskékből készültek, a lámpák mozgása akár drámaian is fokozható.

**Kiriko üveg: a modern luxushoz adaptált hagyományőrző kézművesség**

A kortárs Lexus-dizájnra erős hatással volt a hagyományos japán esztétika, kultúra és művészet. Ennek jó példája, hogy a különleges kiriko metszett üveg újragondolva exkluzív és modern díszítőeleme lett az új Lexus LS zászlóshajó limuzinnak. A lounge vendégei megcsodálhatják a kézzel metszett üveget, és tanúi lehetnek annak is, ahogyan az LS ajtóburkolatának lenyűgöző részletévé válik. Az üveg elem, melynek formája és mintázata az orsó alakú hűtőrácsot idézi, a fény erősségétől és beesési szögétől függően változtatja megjelenését. Habár a Kobin Stúdió által készített üvegek megjelenése gyönyörű és filigrán, a valóságban ezek a tárgyak – a fejlett üvegedzési technikának köszönhetően – nagyon is erősek.

**A LOUNGE by Lexus dizájn-partnere**

A LOUNGE by Lexus teret a FITCH kereskedelmi és brand tanácsadó cég tervezte. A FITCH-től származik a Lexus európai kereskedelmi hálózatának díjnyertes koncepciója, és az ebből merített sikeres tapasztalatok kerültek bele a brüsszeli repülőtéren megvalósuló új lounge víziójába.

**Omotenashi: kényelem, nyugalom és kellemes közérzet**

A Lexus az autóiparban a legmagasabb színvonalú ügyfélszolgálatáról ismert, melynek gyökerei a japán vendégszeretet, az omotenashi tradícióiba nyúlnak vissza. Eszerint az ügyfeleket ugyanolyan tisztelettel és előzékenységgel illik kezelni, mintha otthonunkban fogadnánk őket. Az omotenashi azonban nemcsak a jelentkező igények kielégítéséről szól, hanem arról is, hogy előre lássuk azokat, mielőtt még megfogalmazódnak. Ez a gondolat központi szerepet kap a LOUNGE by Lexus terében, ahol a látogatók mindig kedves fogadtatásra és pihentető környezetre számíthatnak – függetlenül attól, hogy pihenni, dolgozni, szórakozni, jót enni és inni szeretnének, vagy egyszerűen csak felfrissülni vágynak egy hosszú utazás után. A lounge kialakítása, bútorzata és berendezése is az omotenashi szemlélet megvalósulását támogatja. Ennek része a GROHE által kiépített fürdőrészleg zuhanyozókkal és fürdőszobákkal, a Brussels Airlines b.Relaxed márkájú alvóhelyei, és a legújabb Panasonic masszázsfotelek is.

**Fürdőhelyiségek a GROHE-tól**

A GROHE fürdőhelyiségek kulcsfontosságú részei a LOFT by Brussels Airlines-nak. A vendégek itt nyugodt, békés és kényeztető környezetben pihenhetnek. A hely nyugalma szöges ellentétben áll a repülőtér lendületes pörgésével. Ezt az anyagok, a bútorok, a világítás és a berendezés gondos összeválogatásával érték el. A látogatók különálló fürdőhelyiségeket használhatnak, amelyeket a GROHE legújabb zuhanyzó, illetve zuhanyzó/WC egységeinek használatával alakítottak ki; a fürdés után pedig a Brussels Airlines b.Relaxed márkájú alvóhelyein pihenhetnek és élvezhetik a frissítő környezetet. Akárcsak a Lexus LS zászlóshajó vezetője és utasai, a vendégek itt is az ülésbe épített shiatsu masszázs segítségével feledhetik el a stressz hatásait. Ebben a “Real Pro Hot Stone” programmal is felszerelt Panasonic Relax fotelek segítenek.

**GROHE fürdőszobák: személyes fürdőélmény**

A lounge fürdőrészlegében hat önálló szoba található GROHE felszereléssel. Ez a márka világelső a fürdőszobai berendezések előállításában. A hat helyiség mindegyikét csúcsminőségű berendezésekkel alakították ki, melyek L-alakú dizájn-kádat, mosdót és zuhanyozót is magukba foglalnak. A hangulatot dimmelhető világítás és vezeték nélküli hangszórók teszik tökéletessé. Ebben a tökéletes kényelemmel kialakított, formatervezett környezetben a vendégek felfrissülhetnek és kipihenhetik a stressz hatásait. A berendezések a GROHE legújabb fejlesztéseit reprezentálják, melyek közül kiemelkedik az AquaSymphony zuhanyozórendszer és a multifunkcionális Sensia® Arena zuhanyozó WC. Az AquaSymphony egy innovatív részletmegoldásokkal magával ragadó személyes fürdő. A vízsugarak számos változatban és formában állíthatók be, miközben az AquaCurtain nevű vízfüggönyt különböző színű fényhatásokkal programozhatja be a felhasználó. Az új GROHE Sensia® Arena a lehető legjobb zuhany WC élményt nyújtja úgy, hogy a higiénia és a komfort is a legmagasabb szintű legyen. Automata öntisztító funkcióval és egy olyan szenzorral látták el, amely érzékeli a felhasználó közeledését, és utasítást ad a fedél automatikus felemelésére. Dupla zuhanykarjai finoman és alaposan tisztítják a bőrt. A vízsugár erőssége, a víz hőmérséklete és a zuhanykarok pozíciója a felhasználó személyes preferenciái alapján állítható.

**b.Relaxed alvószoba a Brussels Airlines-tól**

Az időzónákat átszelő utazók számára nem könnyű igazán pihentető alvóhelyet találni. A LOUNGE by Lexus-ban a Brussels Airlines öt b.Relaxed alvószobát alakított ki, melyek a látogatók számára tökéletesen komfortos, békés és csendes környezetet biztosítanak. A hálószobák csillagos égboltként világító plafonja alatt teljesen lapos ágyak állnak. A dizájn ihletője Belgium és a Brussels Airlines hosszú távú business class kabinja volt. Minden szobában a világ valamelyik táján Belgiumról készült műalkotás díszíti a finom tapintású, puha anyagokkal burkolt környezetet.

**Panasonic Relax fotel: “Real Pro Hot Stone” wellness kezelés**

Az omotenashi szellemiségének megfelelően a fürdőhelyiségeket pihentető wellness kezelésekre alkalmas karosszékekkel egészítették ki. A “Real Pro Hot Stone” elnevezésű Panasonic relaxációs karosszék a fürdőhelyiség külön erre a célra kialakított részében segít a vendégeknek kipihenni az utazás fáradalmait. Akárcsak a Lexus LS zászlóshajó vezetője és utasai, a vendégek itt is ülésbe épített masszázs funkciókat használhatnak, például a shiatsut, amit híres japán masszőrök segítségével fejlesztettek ki. A karosszék tulajdonképpen egy modern, nappal használható alvóhely, amelyben az utazók úgy pihenhetnek, hogy közben melegítő masszázsfejek lazítják el testüket. A karosszék pozíciója és a vibrációk mintázata elektromosan állítható. A szék színe fekete vagy elefántcsont, kárpitozásához bőrszerű anyagot használtak.

A Relax foteleket a Panasonic Automotive Europe, a járművekben használt elektromos rendszerek egyik vezető beszállítója ajánlotta fel.

**Étel és ital**

A lounge-ban a hideg és meleg ételek, valamint a snackek folyamatosan a látogatók rendelkezésére állnak. Az étlap a napszaknak megfelelően változik, és mindig tartalmaz néhány népszerű japán ételt is. Alkalmanként különleges étel- és italrendezvények is lesznek itt. A bár kínálatában sokféle üdítő, forró ital, bor, rövidital és koktél is szerepel majd. Az önkiszolgáló részlegen kívül egy bárpultos is rendelkezésre áll az italok keverésére és felszolgálására.

**Lenyűgöző élményekkel kápráztató technológia**

A világ leginnovatívabb autógyártója, a Toyota prémium márkájaként a Lexus története bővelkedik a műszaki innovációkban, melyekből az egyik legfontosabb a gazdaságos és környezetbarát hibrid hajtás bevezetése a luxuskategóriába. A hibrid persze csak egy a sok vízió közül, a LOUNGE by Lexus térben pedig a kiállított tárgyakon és információkon keresztül számos úttörő projekttel ismerkedhetünk meg. Ilyen például a működőképes Lexus légdeszka, a Lexus Sport Yacht tanulmány, a szénszálas anyagokból készült szuperkönnyű sportkerékpár és persze a Lexus LFA szupersportkocsi. A Mark Levinson az audio-technológia egyik világszintű vezető vállalkozása. Ők exkluzív partnerként csatlakoztak a Lexushoz, és az egyes modellekre szabott hangrendszereket gyártanak a Lexus számára. A Mark Levinson berendezések egyedülálló hangminőségét a világszínvonalú zeneszobákban lehet kipróbálni.

**Lexus LFA – a Lexus csúcs-szupersportkocsija**

A Lexus LFA fordulópontot jelentett a Lexus történetében. Ez a ritka, telivér, ultra-nagy teljesítményű szupersportkocsi a fejlett technológia és mérnöki innováció megtestesülése. Mindössze 500 példányt gyártottak belőle, melyeket a Lexus takumi szakemberei tökéletesítettek.

A lounge látogatói mindent megtudhatnak az LFA fejlesztéséről, és gyönyörködhetnek a kocsi méretarányos makettjében. Az LFA elkészítése a Lexus történetének legnagyobb kihívása volt. 10 évig tartott a projekt, amely új tervezési és gyártási módszereket tett szükségessé annak érdekében, hogy a kitűzött célokat elérjék. Az erőforrás egy vadonatúj V10-es motor lett, a karosszéria kialakításához pedig kifejlesztették a CFRP-t, ezt az újfajta szénszálas műanyagot, ami különlegesen merevvé és könnyűvé teszi az autót. Természetesen a kompozit anyag megmunkálásához is új módszereket kellett kifejleszteni.

**A Lexus F SPORT kerékpár**

A lounge-ban kiállított Lexus F SPORT kerékpár az ötszáz LFA szupersportkocsi elkészülte után született meg, azzal a céllal, hogy demonstrálja: a különleges dizájn és technológia más járműfajtákon is sikerrel alkalmazható. A kerékpár ugyanabból az erős és könnyű szénszálas kompozit anyagból készült, mint amit az LFA karosszériájához is használtak. A 22 fokozatú, könnyen kapcsolható elektromos váltóval szerelt kerékpárt takumi szakemberek építették. A váz geometriáját úgy határozták meg, hogy kényelmes legyen, és a rezgéseket is tompítsa. A fényezés ugyanolyan csodálatos minőségű, mint az LFA karosszériáján.

**A Lexus Sport Yacht tanulmány**

LOUNGE by Lexus-ban kiállították a Lexus Sport Yacht tanulmányhajó makettjét is, melynek eredetije elnyerte a 2018-as Japán Nemzetközi Hajókiállítás különdíját. A Lexusnál tervezett és fejlesztett karcsú és erőteljes, 42 lábas óceánjáró nyolc embernek ad otthont, és az amerikai Marquis-Carver Yacht Group hajóépítő specialistáinak gyárában készült el. A hajó számos Lexus-technológiát használ, így például az LFA szupersportkocsi gyártásánál alkalmazott CFRP-t, melynek segítségével jelentős súlymegtakarítás érhető el a hagyományos üvegszálas anyagokhoz képest. A lépcsőzetes kialakítású héjszerkezetnek köszönhetően kisebb a hajótest közegellenállása, a hajtóerőt pedig két olyan motor biztosítja, melyeknek alapja a Lexus LC és RC F kupékban működő 5,0 literes V8-as blokk. A Lexus megerősítette, hogy 2019-től gyártani kezd egy nagyobb, 65 lábas változatot, mely a tanulmányhajó fejlett megoldásait alapul véve még kényelmesebb körülmények közt, akár 15 utasnak is helyet tud majd adni.

**Lexus Hoverboard**

A „Mozgás lenyűgöző szépsége” kampány központi eleme a Lexus által tervezett és gyártott légdeszka: egy gördeszkaszerű, a talaj felett lebegő eszköz, ami akár egy felnőtt ember szállítására is képes. Ez az egyszeri műszaki csoda is kiállítási tárgy lett a LOUNGE by Lexus-ban. 18 hónapon át tartott a formatervezés és a technológiai előkészítés, amit heteken át tartó tesztelés követett egy Barcelona környéki hoverparkban. A tesztelést a nemzetközileg ismert gördeszkás sztár, Ross McGouran végezte, akinek az egyik saját gördeszkája is látható a lounge-ban. A Lexus Hoverboard kompakt testében két tartályt alakítottak ki egy szupervezető anyag, a mínusz 197˚C fokos folyékony nitrogén tárolására. Ennek segítségével az eszköz az állandó mágnesekkel felszerelt pálya felett lebeg. Annak érdekében, hogy kiterjessze a lehetőségek határait, lehetővé tegye a lehetetlent és elérje céljait, a Lexus az IFW Dresden és az evico GmbH tudósait is bevonta a fejlesztésbe.

**Vezeték nélküli töltés**

Az okostelefonok vezeték nélküli töltése népszerű és hasznos szolgáltatása sok Lexus-modellnek. Ugyanezt a kényelmet élvezhetik a Lexus lounge vendégei is az asztalokba simuló vezeték nélküli töltőkkel.

**Mark Levinson zeneszoba: élvezd az audio minőség csúcsát!**

Az 1972-ben alapított Mark Levinson neve egyet jelent a színtiszta audio minőséggel, a csúcsminőségű berendezésekkel és a műszaki tökéllyel. 2001 óta a márka exkluzív partneri kapcsolatra lépett a Lexusszal. A cég olyan hangrendszereket szállít az autógyártó számára, amelyeket az adott modellek belső kialakításától és akusztikai tulajdonságaitól függően alakítanak ki. A Lexus számára készült Mark Levinson rendszereket úgy tervezték, hogy hanghűek, tartósak és élvezetesek legyenek. Az összes rendszert olyan megoldások fémjelzik, melyek révén a legapróbb részletek is tökéletesen hallhatók, a hangzáshoz semmi nem adódik hozzá, és semmi nem tűnik el belőle. Ezekkel a berendezésekkel nemcsak halljuk a zenét, hanem a 360 fokos térben valósággal megtapasztaljuk a zene lelkét. A mindenre kiterjedően gazdag Mark Levinson hangzásélményt a LOUNGE by Lexus vendégei két helyszínen is élvezhetik: az egyik a központi bár, a másik pedig a speciális Mark Levinson zeneszoba. A bárban található rendszer sztereóban szól, míg a zeneszobáé egy lenyűgöző Lexicon hangprocesszor segítségével több csatornán kapcsolódik a médialejátszóhoz. Minden összeállításban három Mark Levinson részegység található: egy audio lejátszó, egy előerősítő és egy lemezjátszó. Az Egyesült Államokban tervezett és gyártott Mark Levinson termékek kézi munkával készülnek, és szintén kézzel hangolják azokat, így mindegyik várakozáson felül teljesít. Minden hangszóró a tökéletes hangzás és a tökéletes látvány figyelembe vételével kapta meg végső helyét, így semmi oda nem tartozó tárgy nem zavarja a hangminőséget és az összképet. Ettől olyan csodálatos a Mark Levinson – a fülnek és a szemnek is egyaránt. A hangszigetelt zeneszoba ideális terep a Mark Levinson rendszer teljesítményének kipróbálására. A hívogató, meleg hangulatú környezetet diszkrét luxus teszi teljessé, amihez Lexus-motívumokkal metszett diófa szekrényeket, fekete üveg falpaneleket, szürkére festett falakat és egy vastag sötétszürke szőnyeget használtak.

**Lexus Skyjet**

A LOUNGE by Lexus egyik legizgalmasabb kiállítási darabja a Skyjet nevű futurisztikus űrhajó felére kicsinyített mása. Ezt a Lexus fejlesztette ki a Luc Besson által rendezett Valerian és az ezer bolygó városa című, kasszasikernek bizonyult mozifilm számára. A Lexus a film kreatív csapatával együttműködve készítette el a film főhőse, a 700 év múlva létező fantáziavilágban élő Valerian által vezetett egyszemélyes járművet. A Skyjet a karcsú és gyors tengeri lényekre – például cápára vagy delfinre – emlékeztet, ugyanakkor felfedezhető benne a modern harci repülőgépek vagy tengeralattjárók formája is. A dél-franciaországi ED2 design-központ csapata azt is sikeresen oldotta meg, hogy Lexus-stílusjegyek, például az orsó formájú hűtőrács és az LC kupé hármas osztású LED hátsó lámpája jól felismerhető legyen az űrhajón. A Skyjet hidrogén üzemanyagcellás hajtása jó referenciája a márka nulla emissziós hajtáslánc-technológiájának.

###

**További információ:**

**Varga Zsombor**

PR manager

Toyota Central Europe Kft.

Tel.: +36-70-4000-990

E-mail: zsombor.varga@toyota-ce.com